"Pe data de 9 mai preşedintele Româniein doreşte să adreseze Parlamentului un mesaj cu ocazia împlinirii a 140 de ani de la proclamarea independenţei României şi cu ocazia Zilei Europei", a declarat Călin Popescu-Tăriceanu.

Preşedintele Klaus Iohannis adresase saptămâna trecută o solicitare în acest sens Birourilor Permanente Reunite. De asemenea, pe 11 mai, preşedintele Comisiei Europene va fi prezent la Bucureşti, cu ocazia împlinirii a zece ani de la aderarea României la Uniunea Europeană.

"Pe data de 11 mai, va rosti în Parlamentul României o alocuţiune preşedintele Comisiei Europene Jean Claude Juncker, alocuţiune intitulată «Viitorul Europei». Prezenţa domniei sale este ocazionată de împlinirea a zece ani de la aderarea României la Uniunea Europeană", a mai spus Tăriceanu.